open-index/open-wikipedia-markdown huggingface dataset:
রাজীব গান্ধী সমুদ্রসেতু

**রাজীব গান্ধী সমুদ্রসেতু** বা **বান্দ্রা-ওরলী সমুদ্রসেতু** () ভারতের বাণিজ্যিক রাজধানী মুম্বই শহরের পশ্চিম শহরতলী ও বান্দ্রা অঞ্চলের সঙ্গে কেন্দ্রীয় মুম্বাইয়ের ওরলি অঞ্চলের সংযোগরক্ষাকারী প্রি-স্ট্রেসড কংক্রিট ভায়াডাক্ট অ্যাপ্রোচ সহ একটি কেবল-স্টেইড সেতু। এটি ওয়েস্ট আইল্যান্ড ফ্রিওয়ে প্রকল্পের প্রথম পর্যায়। বর্তমানে এই সেতুর চারটি লেন যানচলাচলের জন্য উন্মুক্ত। কাজ সম্পূর্ণ হওয়ার পর এটি ৮ লেনের সেতু হবে। মহারাষ্ট্র রাজ্য সড়ক উন্নয়ন নিগম পরিকল্পিত সেতুটি নির্মাণ করে হিন্দুস্তান কনস্ট্রাকশন কোম্পানি। সেতুটি তৈরি করতে খরচ হয় প্রায় ১৬০০ কোটি টাকা। ২০০৯ সালের ৩০ জুন কংগ্রেস সভানেত্রী তথা ইউপিএ চেয়ারপার্সন সোনিয়া গান্ধী সেতুটি উদ্বোধন করে জনসাধারণের জন্য খুলে দেন। এই সেতু নির্মাণের ফলে বান্দ্রা থেকে ওরলি পর্যন্ত ৪৫-৬০ মিনিটের যাত্রাপথের সময়কাল ৭ মিনিটে নেমে আসে। সপ্তাহের স্বাভাবিক কর্মদিবসে এই সেতু ধরে গড়ে ২৫,০০০ যান চলাচল করে।

## তথ্যসূত্র

## বহিঃসংযোগ

* Bandra-Worli Sealink Project 
* Bandra-Worli Sea Link Project official website **Open in IE only.
* Latest Pictures including Night shots
* Bandra-Worli Sea Link: A hi-tech incompetence? from *[[The Economic Times]]*

বিষয়শ্রেণী:মহারাষ্ট্রের সেতু
বিষয়শ্রেণী:মুম্বইয়ের পরিবহন ব্যবস্থা
বিষয়শ্রেণী:ঝুলন্ত সেতু
বিষয়শ্রেণী:ভারতে দ্রুত পরিবহণ
বিষয়শ্রেণী:ভারতের তার আলম্বিত সেতু
বিষয়শ্রেণী:২০০৯-এ সম্পন্ন সেতু
বিষয়শ্রেণী:ভারতের টোল সেতু
বিষয়শ্রেণী:ভারতের সড়ক সেতু
ভারতীয় যুব কংগ্রেস

thumb|right|ভারতীয় যুব কংগ্রেসের প্রতীক
**ভারতীয় যুব কংগ্রেস** হল ভারতীয় জাতীয় কংগ্রেসের যুব সংগঠন। ২০০৬ সালের পরিসংখ্যান অনুসারে সমগ্র ভারতে ভারতীয় যুব কংগ্রেসের সদস্য সংখ্যা প্রায় ৪০,০০,০০০ এবং এটিই বিশ্বের বৃহত্তম গণতান্ত্রিক যুব সংগঠন।
## বহিঃসংযোগ
* প্রাতিষ্ঠানিক ওয়েবসাইট
* যুব কংগ্রেসের সভাপতিসমূহ

বিষয়শ্রেণী:ভারতের রাজনৈতিক দলের যুব শাখা
বিষয়শ্রেণী:ভারতের রাজনৈতিক দল
বিষয়শ্রেণী:১৯৬০-এ ভারতে প্রতিষ্ঠিত
ভারতের গণতান্ত্রিক যুব ফেডারেশন

thumb|right|ভারতের গণতান্ত্রিক যুব ফেডারেশনের পতাকা
**ভারতের গণতান্ত্রিক যুব ফেডারেশন** হল ১৯৮০ খ্রিষ্টাব্দে প্রতিষ্ঠিত ভারতের একটি বামপন্থী যুব সংগঠন এবং এটি রাজনৈতিক ভাবে ভারতের কমিউনিস্ট পার্টি (মার্ক্সবাদী)-র সঙ্গে সংযুক্ত। সংগঠনটির বর্তমান সাধারণ সম্পাদক হলেন হিমগ্নরাজ ভট্টাচার্য্য এবং সভাপতি হলেন এ. রহিম

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 
* ভারতের গণতান্ত্রিক যুব ফেডারেশনের পশ্চিমবঙ্গ রাজ্য কমিটির প্রাতিষ্ঠানিক ওয়েবসাইট
* ভারতের গণতান্ত্রিক যুব ফেডারেশনের কেরল রাজ্য কমিটির প্রাতিষ্ঠানিক ওয়েবসাইট

বিষয়শ্রেণী:ভারতের রাজনৈতিক দলের যুব শাখা
বিষয়শ্রেণী:ভারতের রাজনৈতিক দল
বিষয়শ্রেণী:১৯৮০-এ ভারতে প্রতিষ্ঠিত
বিষয়শ্রেণী:ভারতের স্বেচ্ছাসেবী সংগঠন
বিষয়শ্রেণী:১৯৮০-এ প্রতিষ্ঠিত সংগঠন
জিন্স

**জিন্স** () হল জিন বা  ডেনিম কাপড়ে তৈরী পোশক। জিন বা ডেনিম দিয়ে সাধারণতঃ প্যান্ট বা ট্রাউজার্স তৈরী করা হয়। মূলত শ্রমিকদের জন্য নির্মিত এই প্যান্ট ১৯৫০-এর দশক থেকে কিশোরদের মধ্যে জনপ্রিয়তা অর্জন করে। জিন্সের আন্তর্জাতিক ব্র্যান্ডগুলির মধ্যে উল্লেখযোগ্য হল লিভাইজ (Levi's) ও র‌্যাংলার (Wrangler)।

## জিন্স কাপড় তৈরির ইতিহাস

একটি ফ্যাশন ট্রেন্ড জিন্স প্যান্ট। সৃষ্টির পর থেকেই জিন্সের ব্যাপক চাহিদা তৈরি হয়। জিন্সের সঠিক ইতিহাস না থাকলেও প্রচলিত রয়েছে লেভি স্ট্রস নামের এক ভদ্রলোক ১৮৫১ সালে জার্মানি থেকে নিউইয়র্কে পাড়ি জমান। সেখানে তিনি তার বড় ভাইয়ের সঙ্গে বিভিন্ন শুকনো মালামাল সাপ্লাই দিতেন। এর মধ্যে কাপড়ও রয়েছে। ১৯৫৩ সালে তিনি সানফ্রান্সিসকোতে চলে যান, ব্যবসা দাঁড় করানোর জন্য। ১৮৭২ সালে লেভি স্ট্রসের সঙ্গে পরিচয় ঘটে জ্যাকব ডেভিসের সঙ্গে, যিনি পেশায় একজন দর্জি ছিলেন। তিনি নিয়মিত লেভির কাছ থেকে কাপড় সংগ্রহ করতেন। একদিন জ্যাকব অফার করেন লেভি পার্টনারশিপ ব্যবসা শুরু করার জন্য। এবং ভিন্ন কিছু প্রোডাক্ট তৈরির জন্য। প্রথমেই মনযোগী হন প্যান্টের দিকে। মোটা কটনের কাপড় ব্যবহার করা হবে প্যান্টে যা হবে দীর্ঘস্থায়ী। এবং এই কটন কাপড় জার্মানি ভাষায় বলা হয় জিনিয়া, যা বর্তমানে জিন হিসেবেই পরিচিত। এই জিন্স প্যান্টের বাটন হুক এবং ব্যাক পকেট ডিজাইন লেভির করা। এবং তার দু’জনে মিলে প্যাটেন্ট কিনে ছিলেন জিন্স প্যান্ট ব্যবসার। ১৮৭৩ সালের ২০ মে এই বিশেষ ধরনের জিন্স তৈরির পেটেন্ট পায় ‘লেভি স্ট্রস অ্যান্ড কোং’। জিন্সের পেছনে লেভেল লাগান লেভি স্ট্রস এ্যান্ড কোং। জিন্সের সেই আদি রূপ হয় যুগে যুগে পরিবর্তিত হয়েছে ঠিকই কিন্তু জনপ্রিয়তা কমেনি এতটুকু। বর্তমান সময়ে বিশেষ করে তরুণ প্রজন্মের কাছে জিন্স প্যান্ট খুবই জনপ্রিয় একটি পোশাক। ক্যাম্পাস কিংবা আড্ডায় জিন্স প্যান্টের যেন বিকল্প নেই। অবশ্য বিভিন্ন পার্টিতেই আজকাল জিন্সের আধিক্যতা চোখে পড়ার মতো। রুচি এবং চাহিদার প্রেক্ষিতে জিন্স প্যান্টের রয়েছে রকম ভেদ। যেমন ব্যাগি জিন্স, ন্যারো শেপ, স্ট্রেট, স্টিচ ইত্যাদি। ফ্যাশন ট্রেন্ডের অন্যতম সঙ্গী এখন জিন্স প্যান্ট। গলির মোড় থেকে শুরু করে বড় বড় শপিং কমপ্লেক্সগুলোতে যেন জিন্সের বাহারি সমাহার। যে যার সাধ্যমতো সংগ্রহ করছে। ছেলেমেয়ে উভয়ের কাছে জিন্স প্যান্ট যেন প্রথম পছন্দের পোশাক। একটা সময় ছিল যখন জিন্স প্যান্ট মানেই শুধু তরুণ প্রজন্মের পোশাক। কিন্তু দিন যত গড়াচ্ছে ততই বদল হচ্ছে ফ্যাশন ট্রেন্ড। এখন প্রয়োজন অনুসারে ছেলে বুড়ো সবাই ব্যবহার করছে জিন্স প্যান্ট। দোকানিরাও এ কারণে বিভিন্ন বয়সের এবং বিভিন্ন ডিজাইনের জিন্সের পসরা সাজিয়ে বসেছেন। আগে জিন্স প্যান্ট মানেই নীল রঙকে বোঝানো হতো। কিন্তু এখন জিন্সের যে কত রকমের কালার রয়েছে তা বোধহয় গুণে শেষ করা যাবে না।

## তথ্যসূত্র


## বহিঃসংযোগ

* How Jeans Are Made
* Collection of designer Jeans back pockets


বিষয়শ্রেণী:ট্রাউজার্স ও শর্টস
বিষয়শ্রেণী:মার্কিন ফ্যাশন
বিষয়শ্রেণী:মার্কিন উদ্ভাবন
বিষয়শ্রেণী:১৯শ শতাব্দীর ফ্যাশন
বিষয়শ্রেণী:পোশাকের ইতিহাস (পশ্চিমা ফ্যাশন)
বিষয়শ্রেণী:কানাডীয় ফ্যাশন
বিষয়শ্রেণী:পশ্চিমা পোশাক
বিষয়শ্রেণী:কাজের পোশাক
বিষয়শ্রেণী:২০শ শতাব্দীর ফ্যাশন
বিষয়শ্রেণী:২১শ শতাব্দীর ফ্যাশন
বিষয়শ্রেণী:নারীদের পোশাক
বিষয়শ্রেণী:ফ্যাশনের ইতিহাস
বিষয়শ্রেণী:পুরুষদের পোশাক
হুয়াং শিয়ানফান

**হুয়াং শিয়ানফান** (ম্যান্ডারিন চীনা ভাষায়: **黄现璠**,ইংরেজি: Huang Xianfan,নভেম্বর ১৩ ১৮৯৯-জানুয়ারি ১৮ ১৯৮২) একজন চীনের নৃবিজ্ঞানী, ইতিহাসবিদ ও শিক্ষাবিদ। তাকে ইতিহাসের জনক, চুয়াং নৃবিজ্ঞানের জনক এবং এমনকি আধুনিক চুয়াং অধ্যয়নের জনক হিসেবেও আখ্যায়িত করা হয়ে থাকে।

## জীবনী
হুয়াং শিয়ানফান জন্মগ্রহণ করেন চীনের কুয়াংসি শহরে ১৮৯৯ সালে।তিনি ১৯২৬ সালে কুয়াংসের কলেজ অফ তৃতীয়ের শিক্ষক থেকে স্নাতক শিক্ষা সম্পন্ন করেন।

এরপর তিনি বেইজিং শিক্ষক বিশ্ববিদ্যালয়ে ইতিহাস বিভাগে অধ্যয়ন করেন এবং সেখান ১৯৩২ সালে সম্মান ও ১৯৩৫ সালে মাস্টার্স সম্পন্ন করেন দুটিতেই প্রথম শ্রেণীতে প্রথম হয়ে।এরপর তিনি উচ্চশিক্ষার জন্য জাপান চলে যান। জাপানের টোকিও ইম্পেরিয়াল বিশ্ববিদ্যালয়(বর্তমানে নাম: টোকিও বিশ্ববিদ্যালয়) প্রবেশ করেন। দ্বিতীয় চীন-জাপান যুদ্ধ শুরু হবার পর তিনি চীনে ফিরে আসেন।১৯৩৭ সালে দেশে ফিরে তিনি কুয়াংসি ভাষাতত্ত্বের খয়রা শিক্ষকতা হিসেবে ন্যাশনাল কুয়াংসি বিশ্ববিদ্যালয় পুনরায় কর্মজীবন শুরু করেন।১৯৪০ সালে সিআন ফআন ন্যাশনাল কুয়াংসি বিশ্ববিদ্যালয়ের সহকারী অধ্যাপক হন। ১৯৪১ সালে তিনি সান-ইয়াত সেন বিশ্ববিদ্যালয়ের অধ্যাপক হন। ১৯৪৩ সালে তিনি ন্যাশনাল কুয়াংসি বিশ্ববিদ্যালয় ফিরে যান। ১৯৪৩ থেকে ১৯৫১ সাল পর্যন্ত এই বিশ্ববিদ্যালয়ে অধ্যাপনা করেছেন। ১৯৫২ সালে সিআন ফআন কুয়াংসি শিক্ষক ইন্সটিটিউটর(বর্তমানে কুয়াংসি শিক্ষক বিশ্ববিদ্যালয়) ইতিহাস অধ্যাপক হন।১৯৫২ থেকে ১৯৫৭ সাল পর্যন্ত তিনি কুয়াংসি শিক্ষক ইন্সটিটিউটর পাঠাগার প্রধান হিসেবে দায়িত্ব পালন করেছিলেন।

তিনি ১৯৮২ সালে জাপানের কুর্লিনতে মৃত্যুবরণ করেন।

## টীকা

## তথ্যসূত্র


## বহিঃসংযোগ
* অধিভূঃ হুয়াং শিয়ানফান 世界大学网 >> 大师
* নৃবিজ্ঞানীঃ হুয়াং শিয়ানফান www.people.com.cn/中国政府新闻2008年人类学民族学世界大会

বিষয়শ্রেণী:চীনা ইতিহাসবিদ
বিষয়শ্রেণী:১৮৯৯-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:চীনা নৃবিজ্ঞানী
বিষয়শ্রেণী:চীনা শিক্ষাবিদ
বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী
ওমান উপসাগর

300px|থাম্ব|মানচিত্রে ওমান উপসাগরের অবস্থান
থাম্ব|Satellite view of Iran, Pakistan and the Gulf of Oman.
**ওমান উপসাগর** () আরব সাগরের উত্তর-পশ্চিম বাহু। এটি হরমুজ প্রণালীর মাধ্যমে পারস্য উপসাগরের সাথে সংযুক্ত। ওমান উপসাগরের উত্তরে ইরান, এবং দক্ষিণে ওমান ও সংযুক্ত আরব আমিরাত। ওমান উপসাগরের উত্তরাংশের গভীরতা ৫০ থেকে ২০০ মিটার। উপসাগরটি এরপর দ্রুত গভীরতর হয়ে আরব সাগরের সাথে মিশে গেছে। ওমান উপসাগর পূর্ব-পশ্চিমে ৫৬০ কিমি দীর্ঘ। এই উপসাগর ও হরমুজ প্রণালী একত্রে অর্থনৈতিক কৌশলগতভাবে বিশ্বের সবচেয়ে গুরুত্বপূর্ণ জাহাজপথগুলির একটি গঠন করেছে। প্রতিদিন পারস্য উপসাগরের উপকূলীয় দেশগুলি থেকে প্রায় ৮০টি বিশালাকার তৈলবাহী ট্যাংকার জাহাজ এই পথ অতিক্রম করে। সমুদ্র পরিবহনভিত্তিক বিশ্ব তেল বাণিজ্যের প্রায় দুই-তৃতীয়াংশ এই ট্যাংকারগুলি পরিবহন করে থাকে।

## ব্যাপ্তি
আন্তর্জাতিক জললেখবিজ্ঞান সংস্থা ওমান উপসাগরের সীমা নিম্নরূপ সংজ্ঞায়িত করে:

## সীমান্ত ও অববাহিকার দেশসমূহ
সীমান্তবর্তী দেশগুলির উপকূল রেখার দৈর্ঘ্য :

## বিকল্প নাম
থাম্ব|ভারত মহাসাগরের পশ্চিম অংশ, দ্বারা ভিনসেঞ্জো মারিয়া করোনেলি, ১৬৯৩ তার ব্যবস্থা থেকে গ্লোবাল গোরস মাকরান উপকূল
[alt=Baluch and alexandar's empire|ডান|থাম্ব|220x220পিক্সেল|পাথ যে [মহান আলেকজান্ডার|আলেকজান্ডার দ্য গ্রেট গ্রহণ]]
ঐতিহাসিক ও ভৌগোলিকভাবে ওমান উপসাগরকে আরব, ইরানী, ভারতীয়, পাকিস্তানি এবং ইউরোপীয় ভূগোলবিদ এবং ভ্রমণকারীদের দ্বারা বিভিন্ন নামের সাথে উল্লেখ করা হয়েছে, যার মধ্যে রয়েছে মাকরান সাগর ও আখজার সাগর

# মাকরান সাগর
# আখজার সাগর
# পারস্য সাগর (পুরো পারস্য উপসাগর এবং ওমান উপসাগর নিয়ে গঠিত)

১৮ শতকের পর্যন্ত এটি মাকরান সাগর নামে পরিচিত ছিল এবং ঐতিহাসিক মানচিত্র এবং জাদুঘর উপর দৃশ্যমান.

## তথ্যসূত্র

বিষয়শ্রেণী:ইরানের জলরাশি
বিষয়শ্রেণী:পাকিস্তানের জলরাশি
বিষয়শ্রেণী:ওমানের জলরাশি
বিষয়শ্রেণী:সংযুক্ত আরব আমিরাতের জলরাশি
বিষয়শ্রেণী:ভারত মহাসাগরের প্রণালি
বেলুচিস্তান (অঞ্চল)

**বেলুচিস্তান** দক্ষিণ ও দক্ষিণ-পশ্চিম এশিয়ার একটি ঐতিহাসিক অঞ্চল, যা পাকিস্তানের দক্ষিণ-পশ্চিম অংশ, ইরানের দক্ষিণ-পূর্ব অংশ এবং আফগানিস্তানের দক্ষিণ প্রান্ত নিয়ে গঠিত। এটি মূলত একটি পর্বতময় অঞ্চল। এর ভেতর দিয়ে অনেক মরুভূমি ও অনাবাদী সমভূমি চলে গেছে। এখানে বৃষ্টিপাতের পরিমাণ খুবই কম, উদ্ভিজ্জের আকৃতি ক্ষুদ্র এবং বিরল। এখানকার অধিবাসীরা মূলত তিনটি জাতির লোক: পশতুন, বেলুচি (যাদের নামে এই অঞ্চলের নামকরণ করা হয়েছে) এবং ব্রাহুই। বেশির ভাগ লোক ইসলাম ধর্মাবলম্বী।

অঞ্চলটি খ্রিস্টপূর্ব ৫ম শতক থেকে পারস্য সাম্রাজ্যের একটি প্রদেশ ছিল। ৩৩০ খ্রিস্টপূর্বাব্দে এটি মহাবীর আলেকজান্ডারের নিয়ন্ত্রণে আসে। পরবর্তী শতাব্দীগুলিতে পারস্য ও ভারতীয় উপমহাদেশের বিভিন্ন রাজবংশ অঞ্চলটি শাসন করে। ৭ম ও ৮ম শতকে আরবেরা এলাকাটি দখলে নেয়। ১০ম শতকে পারসিকরা আবার বেলুচিস্তানকে তাদের সাম্রাজ্যের অংশ করে নেয় এবং তখন ১৭৪৭ সাল পর্যন্ত সুদীর্ঘ সময় ধরে এটি পারস্যের অধীনে ছিল, যদিও ১৭শ শতকের শুরুর দিকে চার দশক এটি ভারতীয় উপমহাদেশের মুঘল সাম্রাজ্যের অধীন ছিল। এরপর এটিকে স্বল্পকালের জন্য আফগানিস্তানের অংশ করা হয়। অঞ্চলটিতে ব্রিটিশ আধিপত্য বৃদ্ধি পায় এবং ১৯শ শতকের শেষের দিকে এটিকে ব্রিটিশ ভারতের বেলুচিস্তান প্রদেশ বানানো হয়। ২য় বিশ্বযুদ্ধের পরে ব্রিটিশেরা ভারতীয় উপমহাদেশ ছেড়ে যাবার সময় বেলুচিস্তান প্রদেশের জনগণ পাকিস্তানের অংশ হবার পক্ষে ভোট দেয়। পাকিস্তানের বেলুচিস্তান প্রদেশের রাজধানীর নাম কোয়েটা। বর্তমানে ইরানে বেলুচিস্তানের যে অংশবিশেষ রয়েছে সেটি দেশটি ১৯শ শতকে খণ্ডখণ্ডভাবে দখল করেছিল।

## ইতিহাস
বর্তমানে বেলুচিস্তানে মানুষের পেশার প্রাচীনতম প্রমাণ পুরা প্রস্তর যুগ।  প্রমাণের মধ্যে রয়েছে শিকার শিবির, লিথিক স্ক্যাটার এবং চিপড এবং ফ্লেক করা পাথরের টুল।  এই অঞ্চলে প্রাচীনতম বসতি স্থাপন করা গ্রামগুলি সিরামিক নিওলিথিক (c. 7000–6000 BCE) এবং কাছি জেলা সমভূমিতে মেহেরগড় স্থানকে অন্তর্ভুক্ত করে।  পরবর্তী চ্যালকোলিথিকের সময় যখন মিথস্ক্রিয়া প্রসারিত হয়েছিল তখন এই গ্রামগুলি আকারে প্রসারিত হয়েছিল।  এতে চ্যাঙ্ক শেল, ল্যাপিস লাজুলি, ফিরোজা এবং সিরামিক সহ তৈরি পণ্য এবং কাঁচামালের চলাচল জড়িত ছিল। ২৫০০ খ্রিস্টপূর্বাব্দের মধ্যে (ব্রোঞ্জ যুগ), বর্তমানে বেলুচিস্তান (পাকিস্তান) নামে পরিচিত অঞ্চলটি সিন্ধু সভ্যতার সাংস্কৃতিক কক্ষপথের অংশ হয়ে উঠেছিল, পূর্বে সিন্ধু নদীর অববাহিকায় বিস্তৃত জনবসতিকে মূল সম্পদ সরবরাহ করে।

বিষয়শ্রেণী:দক্ষিণ এশিয়া
বিষয়শ্রেণী:পাকিস্তানের ভূগোল
বিষয়শ্রেণী:ইরানের ভূগোল
বিষয়শ্রেণী:আফগানিস্তানের ভূগোল
বিষয়শ্রেণী:ইরানীয় মালভূমি
বিষয়শ্রেণী:বেলুচিস্তান
বিষয়শ্রেণী:বিভাজিত অঞ্চল
বিষয়শ্রেণী:ইরানের ঐতিহাসিক অঞ্চল
বিষয়শ্রেণী:পাকিস্তানের অঞ্চল
বিষয়শ্রেণী:দক্ষিণ এশিয়ার ভূগোল
বিষয়শ্রেণী:পশ্চিম এশিয়ার ভূগোল
এডেন উপসাগর

**এডেন উপসাগর** () আরব সাগরের পশ্চিম বাহু। এর উত্তরে আরব উপদ্বীপের দক্ষিণ উপকূলের ইয়েমেন রাষ্ট্র এবং এর দক্ষিণে উত্তর-পূর্ব আফ্রিকার সোমালিয়া ও জিবুতি অবস্থিত। উপসাগরটি ৮৯০ কিলোমিটার দীর্ঘ এবং লোহিত সাগরের সাথে বাব এল মান্দেব প্রণালীর মাধ্যমে সংযুক্ত। এডেন উপসাগরটি ভারত মহাসাগর থেকে সুয়েজ খাল হয়ে ভূমধ্যসাগর পর্যন্ত বিস্তৃত গুরুত্বপূর্ণ বাণিজ্যিক জলপথটির অংশবিশেষ গঠন করেছে।

## একচেটিয়া অর্থনৈতিক অঞ্চল
এডেন উপসাগরে একচেটিয়া অর্থনৈতিক অঞ্চল:

## তথ্যসূত্র

বিষয়শ্রেণী:ভারত মহাসাগরের ভূবেষ্টিত উপসাগর
বিষয়শ্রেণী:আফ্রিকার ভূবেষ্টিত উপসাগর
বিষয়শ্রেণী:সোমালিয়ার জলরাশি
বিষয়শ্রেণী:ইয়েমেনের জলরাশি
হেরাত

**হেরত** (ফার্সি ভাষায়: هرات) উত্তর-পশ্চিম আফগানিস্তানে হারিরুদ নদীর উপর অবস্থিত শহর এবং হেরত প্রদেশের রাজধানী। ধারণা করা হয় খ্রিস্টপূর্ব ৪র্থ শতকে মহামতি আলেকজান্ডার শহরটি প্রতিষ্ঠা করেন। খ্রিস্টীয় ৭ম শতকে মুসলমানেরা শহরটি দখল করে। ১৩৮১ সালে তুর্কি সেনাপতি তৈমুর লঙ শহরটিকে তার রাজধানী বানান। এরপর শহরটি পারসিক শিল্পকলা ও জ্ঞানচর্চার কেন্দ্রে পরিণত হয়। ১৭৪৯ সালে আফগানেরা হেরত দখল করে। শহরের প্রধান স্থাপত্যের মধ্যে আছে পুরাতন শহরের প্রাচীর ও দরজাগুলি, ইসলামী সমাধিসমূহ, এবং শহরের জামে মসজিদ। শহরটি খাদ্যশস্য, ফল, সবজি ও আশেপাশের অঞ্চলের ভেড়ার একটি বাণিজ্যকেন্দ্র।

## জনসংখ্যা
২০১৩ সালে হেরাতের জনসংখ্যা ছিল প্রায় ৪৩৬,৩০০ জন। এই শহরে একটি বহু-জাতিগত সমাজ রয়েছে এবং ফার্সি ভাষাভাষীরা সংখ্যাগরিষ্ঠ। নগরীর জনসংখ্যার সঠিক জাতিগত কোন সঠিক পরিসংখ্যানগত তথ্য নেই, তবে ২০০৩ সালের ন্যাশনাল জিওগ্রাফিক ম্যাগাজিনে পাওয়া ম্যাপ অনুসারে, ফার্সি ভাষী তাজিক এবং ফারসিওয়ান মোট জনগোষ্ঠীর প্রায় ৬৫%, বাকী জনসংখ্যায় পশতুন (৩০%), হাজারারা (২%), উজবেক (২%) এবং তুর্কমেনীয় (১%) রয়েছে।

হেরাতের স্থানীয় ভাষা ফার্সি যা স্থানীয় ভাবে হেরাতি নামে পরিচিত। এটি পূর্ব ইরানের ফার্সি উপভাষাদের অনুরূপ, বিশেষত মাশহাদ ও খোরাসান প্রদেশের, যা হেরাত সীমান্তে অবস্থিত। এই ফার্সি উপভাষাটি শহরের লিঙ্গুয়া ফ্র্যাঙ্ক হিসাবে কাজ করে। দ্বিতীয় যে ভাষাটি অনেকে বুঝতে পারে তা হল পশতু, যা পশতুনদের মাতৃভাষা। হেরাতের স্থানীয় পশতু ভাষাগুলি পশ্চিম পশতুন ভাষার একটি রূপ, যা কান্দাহার এবং দক্ষিণ ও পশ্চিম আফগানিস্তানের কথ্য ও ধর্মীয়ভাবে, সুন্নি ইসলাম সংখ্যাগরিষ্ঠদের দ্বারা অনুশীলন করা হয়, এবং শিয়া সংখ্যালঘু দ্বারাও।

এই শহরে একসময় ইহুদি সম্প্রদায় ছিল। ১৯৪৮ সালের হিসাবে হেরতে প্রায় ২৮০টি পরিবার বাস করত, তবে তাদের বেশিরভাগই সে বছর ইস্রায়েলে চলে গিয়েছিল এবং ১৯৯৯ সালের মধ্যে এই সম্প্রদায়টি অদৃশ্য হয়ে যায়। শহরের পুরানো প্রান্তিকে চারটি প্রাক্তন উপাসনালয় রয়েছে, যেগুলি কয়েক দশক ধরে অবহেলিত এবং অবসন্নতায় পড়ে রয়েছে। ২০০০ এর দশকের শেষদিকে, আগা খান ট্রাস্ট ফর কালচারের মাধ্যমে উপাসনালয়গুলির ভবনগুলি সংস্কার করা হয়েছিল এবং এই সময়ে তাদের তিনটি স্কুল এবং নার্সারিতে পরিণত হয়েছিল, ইহুদি সম্প্রদায় বিলুপ্ত হয়েছিল। ইহুদি কবরস্থানটির দেখাশোনা করছেন জলিল আহমেদ আবেদেলাজিজ।

## যোগাযোগ
হেরাত আন্তর্জাতিক বিমানবন্দরটি ১৯৬০ এর দশকে মার্কিন যুক্তরাষ্ট্রের প্রকৌশলীরা তৈরি করেছিলেন এবং ১৯৮০ এর দশকে সোভিয়েত-আফগান যুদ্ধের সময় সোভিয়েত সশস্ত্র বাহিনী এটি ব্যবহার করেছিল। অপারেশন এন্ডুরিং ফ্রিডম চলাকালীন ২০০১ এর শেষ দিকে এটিতে বোমা ফেলা হয়েছিল, তবে পরের দশকের মধ্যে এটি পুনর্নির্মাণ করা হয়েছিল। বিমানবন্দরের রানওয়েটি প্রসারিত ও আপগ্রেড করা হয়েছে এবং ২০১৪ সালের আগস্ট পর্যন্ত দিল্লি, দুবাই, মাশাদ এবং আফগানিস্তানের বিভিন্ন বিমানবন্দরে নিয়মিত সরাসরি বিমান চলাচল করত। কমপক্ষে পাঁচটি এয়ারলাইনস নিয়মিত কাবুলে সরাসরি ফ্লাইট পরিচালনা করত।

## তথ্যসূত্র

বিষয়শ্রেণী:আফগানিস্তানের শহর
বিষয়শ্রেণী:রেশম পথের উপর অবস্থিত জনবহুল স্থান
বিষয়শ্রেণী:হেরাত প্রদেশের জনবহুল এলাকা
মাজার-ই-শরিফ

**মাজরে শরিফ** () উত্তর আফগানিস্তানের শহর ও বাল্‌খ প্রদেশের রাজধানী। এটি বাল্‌খ শহরের কাছে অবস্থিত। শহরটি আফগান তুর্কিস্তান অঞ্চলের একটি বাণিজ্যকেন্দ্র এবং একটি গুরুত্বপূর্ণ তীর্থস্থান। ১৫শ শতকে নির্মিত শহরের মসজিদটিতে হযরত মুহম্মদ(সঃ)এর জামাতা আলী(রাঃ)এর সমাধি আছে বলে ধারণা করা হয়।

## তথ্যসূত্র

## আরও পড়ুন
* 
* Dupree, Nancy Hatch (1977): *An Historical Guide to Afghanistan*. 1st Edition: 1970. 2nd Edition. Revised and Enlarged. Afghan Tourist Organization.

## বহিঃসংযোগ

* 

বিষয়শ্রেণী:আফগানিস্তানের শহর
বিষয়শ্রেণী:রেশম পথের উপর অবস্থিত জনবহুল স্থান
চরিকর

**চরিকর** () পূর্ব আফগানিস্তানের শহর এবং পারভান প্রদেশের রাজধানী। শহরটি কাবুল শহরের কাছে সমুদ্র সমতল থেকে ১৬১৫ মিটার উচ্চতায় অবস্থিত। শহরে মৃৎশিল্প, লোহা এবং ছুরি-চামচের কারখানা আছে। শহরের আশেপাশের অঞ্চলে উন্নত মানের আঙুর উৎপাদন করা হয়। ১৯৬০-এর দশকে পার্শ্ববর্তী গোলবাহার শহরে একটি বড় টেক্সটাইল কারখানা স্থাপিত হওয়ার পর চরিকর শহরের উন্নতি ঘটে।

বিষয়শ্রেণী:খ্রিস্টপূর্ব ৩২৯-এ প্রতিষ্ঠিত
বিষয়শ্রেণী:আফগানিস্তানের শহর
বিষয়শ্রেণী:রেশম পথের উপর অবস্থিত জনবহুল স্থান
বিষয়শ্রেণী:খ্রিস্টপূর্ব ২য় শতাব্দীতে প্রতিষ্ঠিত জনবহুল স্থান
কুন্দুজ

thumb|250px|কুন্দুজ
**কুন্দুজ** উত্তর-পূর্ব আফগানিস্তানে তাজিকিস্তান সীমান্তের কাছে অবস্থিত শহর এবং কুন্দুজ প্রদেশের রাজধানী। একটি অর্ধ-ঊষর অঞ্চলে কুন্দুজ নদীর পানি সেচ করে নির্মিত একটি মরুদ্যানকে কেন্দ্র করে শহরটি গড়ে উঠেছে। রেশম ও তুলার বস্ত্র উৎপাদন এবং খাবার প্রক্রিয়াকরণ এখানকার প্রধান শিল্প। এখানে একটি আধুনিক বিমান অবতরণ ক্ষেত্র আছে এবং এখান থেকে উত্তরে তাজিক সীমান্ত পর্যন্ত ও দক্ষিণে দেশের রাজধানী কাবুল পর্যন্ত মহাসড়ক চলে গেছে।

## তথ্যসূত্র

বিষয়শ্রেণী:আফগানিস্তানের শহর
বিষয়শ্রেণী:রেশম পথের উপর অবস্থিত জনবহুল স্থান
ফায়জাবাদ, বাদাখশন

**ফায়জবাদ** উত্তর-পূর্ব আফগানিস্তানে, তাজিকিস্তানের কাছে, কোকচা নদীর তীরে অবস্থিত শহর ও বাদাখ্‌শন প্রদেশের রাজধানী। শহরটি সমুদ্রসমতল থেকে ১২২০ মিটার উচ্চতায় অবস্থিত। ফায়জবাদ একটি বাণিজ্যকেন্দ্র। এখানে ময়দা তৈরির কারখানা আছে।

বিষয়শ্রেণী:আফগানিস্তানের শহর
গজনি

**গাজ্‌নি** পূর্ব আফগানিস্তানের শহর ও গাজ্‌নি প্রদেশের রাজধানী। শহরটি সমুদ্র সমতল থেকে ২২২০ মিটার উচ্চতায় একটি মালভূমির উপর অবস্থিত। গাজনি এর আশেপাশের অঞ্চলের খাদ্যশস্য, ফল, পশম ও পশুর চামড়ার একটি বাজার কেন্দ্র। শহরটি ইরান ও ভারতের মধ্যকার প্রাচীন বাণিজ্যপথের উপর অবস্থিত। গাজনির উত্তর-পূর্বে সামান্য দূরে পুরাতন গাজনি শহরের ধ্বংসাবশেষ অবস্থিত। এই ধ্বংসাবশেষের মধ্যে দুইটি মিনার গুরুত্বপূর্ণ। মিনার দুইটি প্রায় ৪৩ মিটার উঁচু এবং পরস্পর থেকে ৩৬৫ মিটার দূরত্বে অবস্থিত। মিনারে খোদিত লিপি অনুসারে গাজনিতে অবস্থানরত আফগান সুলতান মাহমুদ মিনার দুইটি নির্মাণ করেন। ১৮৪২ সালে প্রথম আফগান যুদ্ধের সময় ব্রিটিশ সেনারা বর্তমান শহরটি দখল করে।

## তালেবানের দখল
১২ আগস্ট ২০২১ সালে তালেবান কৌশলগত দিক দিয়ে গুরুত্বপূর্ণ গজনি শহর দখল করে নিয়েছে। এক সপ্তাহেরও কম সময়ে এটি দশম প্রাদেশিক রাজধানী যেটির পতন ঘটল।
## তথ্যসূত্র

বিষয়শ্রেণী:আফগানিস্তানের শহর
বিষয়শ্রেণী:গজনি প্রদেশ
বিষয়শ্রেণী:রেশম পথের উপর অবস্থিত জনবহুল স্থান
বিষয়শ্রেণী:আফগানিস্তানের প্রত্নতাত্ত্বিক স্থান
বিষয়শ্রেণী:এশিয়ার প্রত্নতত্ত্ব
বাল্‌খ

**বাল্‌খ** (ওয়াজিরাবাদ নামেও পরিচিত) উত্তর আফগানিস্তানের বাল্‌খ প্রদেশে, বাল্‌খ নদীর তীরে ও মাজরে শরীফ শহরের কাছে অবস্থিত একটি শহর। যদিও বাল্‌খ বর্তমানে একটি ছোট শহর, প্রাচীনকালে এটি নিনেভেহ ও ব্যাবিলনের মত জনসংখ্যায় ও সম্পদে সমৃদ্ধ একটি বড় শহর ছিল। ধারণা করা হয় এই শহরেই পারস্যের ধর্মগুরু জুরথুষ্ট্র মৃত্যুবরণ করেন। খ্রিস্টপূর্ব ৬ষ্ঠ থেকে ৪র্থ শতক পর্যন্ত শহরটি পারস্য সাম্রাজ্যের বাকত্রিয়া প্রদেশের রাজধানী ছিল এবং তখন এর নাম ছিল বাক্‌ত্রা। অনেকগুলি গুরুত্বপূর্ণ বাণিজ্যপথ শহরটির মধ্য দিয়ে পূর্বে ভারত ও চীন পর্যন্ত বিস্তৃত ছিল। ৩২৮ খ্রিস্টপূর্বাব্দে মহামতি আলেকজান্ডারের সেনারা বাক্‌ত্রা দখল করে এবং ২৫৬ খ্রিস্টপূর্বাব্দে এটি গ্রিক রাজ্য বাক্‌ত্রিয়ার রাজধানীতে পরিণত হয়। ১২২১ সালে মঙ্গোল সেনাপতি চেঙ্গিজ খান ও তার সেনারা এবং পরবর্তীতে ১৪শ শতকে তুর্কী সেনাপতি তৈমুর লঙের সেনারা শহরটিকে ধ্বংস করে দেয়। ১৮শ শতকের পর শহরটি বিভিন্ন শাসকের হাতবদল হওয়ার পর শেষ পর্যন্ত ১৯৫০ সালে আফগান নিয়ন্ত্রণে আসে। শহরের অভ্যন্তরে ও আশেপাশে প্রাচীন অনেক সভ্যতার অবশেষ খুঁজে পাওয়া গেছে।

বিষয়শ্রেণী:আফগানিস্তানের শহর
বিষয়শ্রেণী:রেশম পথের উপর অবস্থিত জনবহুল স্থান
বিষয়শ্রেণী:বাল্‌খ প্রদেশের জেলা
বিষয়শ্রেণী:খ্রিস্টপূর্ব ২য় সহস্রাব্দে প্রতিষ্ঠিত জনবহুল স্থান
আন্দখয়

**আন্দখয়** উত্তর আফগানিস্তানে ফরিয়ব প্রদেশের একটি শহর। শহরটি মাজরে শরিফের ১৮৫ কিলোমিটার পশ্চিমে, তুর্কমেনিস্তানের সীমান্ত থেকে মাত্র ৩২ কিলোমিটার দক্ষিণে কেয়সার নদীর তীরে অবস্থিত এবং কের্কি শহরের সাথে সংযুক্ত।

আন্দখয় আফগান তুর্কিস্তান অঞ্চলে অবস্থিত। ১৮৮৫ সালে তুর্কিস্তানের অন্তর্গত এই অঞ্চলটি আফিগানিস্তানকে বরাদ্দ দেয়া হয়। লোকঐতিহ্য অনুসারে মহামতি আলেকজান্ডার শহরটি প্রতিষ্ঠা করেন। শহরে মূলত তুর্কমেন জাতির লোকের বাস; উজবেক ও তাজিক সংখ্যালঘু সম্প্রদায় বিদ্যমান।

বিষয়শ্রেণী:আফগানিস্তানের শহর
সন্ধিবন্ধনী

শারীরস্থানবিদ্যায় **সন্ধিবন্ধনী** বা **লিগামেন্ট** (ইংরেজি: Ligament) তিনটি ভিন্নরকমের গঠন নির্দেশ করতে ব্যবহৃত হয়:

# তন্তুময় কলা যা একটি অস্থির সাথে অপর অস্থির সংযোগে ব্যবহৃত হয়। কখনো একে গ্রন্থিসম্বন্ধীয় সন্ধিবন্ধনী (“আর্টিকুলার লিগামেন্ট”), তন্তুময় সন্ধিবন্ধনী (“ফাইব্রাস লিগামেন্ট”), বা প্রকৃত সন্ধিবন্ধনী (“ট্রু লিগামেন্ট”) বলা হয়।
# অন্যান্য ঝিল্লীর পেরিটোনিয়ামের ভাঁজ।

## তথ্যসূত্র


## বহিঃসংযোগ

* সন্ধিবন্ধনীর তালিকা

বিষয়শ্রেণী:লিগামেন্ট
বিষয়শ্রেণী:কোমল কলা
বিষয়শ্রেণী:কঙ্কালতন্ত্র
উলফিয়ান বাহিকা

**উলফিয়ান বাহিকা** (ইংরেজি: Wolffian duct), যা **উলফিয়ান ডাক্ট**, **আরকিনেফ্রিক ডাক্ট** (archinephric duct), **লেইডিগের ডাক্ট** (Leydig's duct), **মেসোনেফ্রিক ডাক্ট** (mesonephric duct), বা **নেফ্রিক ডাক্ট** (nephric duct) নামেও পরিচিত। এটি একটি জোড়া অঙ্গ যা এমব্রায়োজেনেসিসের সময় মানুষসহ অন্যান্য স্তন্যপায়ী প্রাণীতে দেখা যায়।

পুরুষের ক্ষেত্রে এটি উলফিয়ান বডি (মেসোনেফ্রোস) ও ক্লোকাকে সংযুক্ত করে, এবং পুরুষ প্রজনন তন্ত্রের অ্যানলেজ হিসেবে কাজ করে।

## বিকাশ
থাম্ব|বাম|250px|উলফিয়ান ডাক্ট (লাল), স্ত্রী দেহে ডিজেনারেট হচ্ছে (মাঝে), পুরুষ দেহে বিকশিত হচ্ছে (নিচে)।
স্ত্রী ও পুরুষ উভয়েই এটি ব্লাডারের অন্তঃস্থ দেওয়ালের ত্রিভুজাকৃতি ইউরেনারি ব্লাডারে বিকশিত হওয়া শুরু হয়। যদিও পরবর্তীতে রেচন ও প্রজনন অঙ্গের বিকাশের ক্ষেত্রে বিভিন্ন প্রকার পার্থক্য দেখা যায়।

### পুরুষ দেহে বিকাশ
পুরুষের ক্ষেত্রে এটি যেসকল অঙ্গের মধ্যে বিকশিত হয় শুক্রাশয় ও প্রোস্টেটের মধ্যে, রেটে শুক্রাশয়ে, ইফারেন্ট ডাক্ট, এপিডাইমিস, ভাস ডিফারেন্স এবং সেমিনাল ভেসিকল-এ। ইউরোজেনিটাল সাইনাস হতে প্রোস্টেট গঠিত হয়।

## ইতিহাস
ক্যাসপার ফ্রেডারিক উলফ-এর নাম অনুসারে এর নামকরণ করা হয়েছে। বিজ্ঞানী ক্যাসপার উলফ ১৭৫৯ সালে, তার রচিত এক গবেষণাপত্রে মেসোনেফ্রোস ও এর ডাক্টসমূহের বর্ণনা করেন।

## আরও দেখুন
* বাহিকা

## সহায়ক চিত্র

 Image:Gray29.png|Diagram of a transverse section, showing the mode of formation of the amnion in the chick. 
 Image:Gray986.png|Reconstruction of a human embryo of 17&nbsp;mm.
 Image:Gray992.png|Cloaca of human embryo from twenty-five to twenty-seven days old.
 Image:Gray1108.png|Broad ligament of adult, showing epoöphoron. 
 Image:Gray1111.png|Transverse section of human embryo eight and a half to nine weeks old. 
 Image:Gray1115.png|Tail end of human embryo twenty-five to twenty-nine days old.
 Image:Gray1116.png|Tail end of human embryo thirty-two to thirty-three days old.
 Image:Gray1117.png|Tail end of human embryo; from eight and a half to nine weeks old.
 Image:Gray1118.png|Primitive kidney and bladder, from a reconstruction.


## বর্হিসূত্র
* মেনেমোনিক্স-এ দেখুন 1266

বিষয়শ্রেণী:রেচন তন্ত্র
বিষয়শ্রেণী:বিকাশমান জীববিজ্ঞান
বিষয়শ্রেণী:মূত্রসংক্রান্ত ও জননাঙ্গসংক্রান্ত তন্ত্রের ভ্রূণবিদ্যা
ভ্রূণবিদ্যা

thumb|240px|right| মরুলা, আট কোষীয় পর্ব
thumb|240px|right|'''১''' - মরুলা '''২''' - ব্লাস্টুলা
thumb|240px|'''১''' - ব্লাস্টুলা, '''২''' - ব্লাস্টোপোরের সাথে গ্যাস্টুলা; '''কমলা''' - এক্টোডার্ম, '''লাল''' - এন্ডোডার্ম

**ভ্রূণবিদ্যা** (ইংরেজি: Embryology), ল্যাটিন ἔμβρυον - ইংরেজি: *Ebryon* (উচ্চারণ: *এমব্রায়োন্‌*), অর্থাৎ জন্ম হয়নি এমন ভ্রূণ; এবং -λογία - ইংরেজি: -*logia* (উচ্চারণ: *লজিয়া*) থেকে আগত। ভ্রূণের গঠন ও বিকাশ সংক্রান্ত বিষয় নিয়ে ভ্রূণবিদ্যা আলোচনা করে। ভ্রূণ হচ্ছে জন্মের পূর্বাবস্থায় একটি প্রাণ। উদ্ভিদের ক্ষেত্রে এটি অঙ্কুরোদগম ঘটার পূর্বাবস্থা।

## তথ্যসূত্র
তথ্যসূত্র জীববিজ্ঞান একাদশ বইয়ের দ্বিতীয় পত্র

## আরো পড়ুন
* Scott F. Gilbert. *Developmental Biology*. Sinauer, 2003. .
* Lewis Wolpert. *Principles of Development*. Oxford University Press, 2006. .

## বর্হিসূত্র

* ভ্রূণ গবেষণা যুক্তরাজ্য দর্শন ও নৈতিকতা বিষয়ক ওয়েবসাইটে ভ্রূণবিদ্যার নৈতিকতা সম্পর্কিত আলোচনা
* মানব ভ্রূন গবেষণা  মানব ভ্রূণবিদ্যার গবেষণার নৈতিকতা বিষয়ক কানাডিয়ান ওয়েবসাইটের আলোচনা
* ইন্ডিয়ানা বিশ্ববিদ্যালয়ের মানব ভ্রূণ সংক্রান্ত অ্যানিমেশন 
* মানুষের অ্যাডমিক্সড ভ্রূণ কী?
* ইউএনএসডব্লিউ ভ্রূণবিদ্যা তথ্য ও গণমাধ্যম বিষয়ক তথ্যসূত্র
* ওয়েবস্টার অনুসার ভ্রূণের সংজ্ঞা 

বিষয়শ্রেণী:ভ্রূণবিদ্যা
জরায়ুমুখ

thumb

**সারভিক্স** (ইংরেজি: Cervix), যা **জরায়ুর গ্রীবা** বা Neck of the Uterus নামেও পরিচিত। এটি জরায়ুর নিচের দিকের একটি চিকণ অংশ, যা যোনির উপরের শেষপ্রান্তের সাথে সংযুক্ত। এটি অনেকটা সিলিন্ডাকৃতি ও কণিকাকৃতি এবং যোনি দেওয়ালের উপরের অংশে অবস্থিত। পর্যাপ্ত চিকিৎসীয় সরঞ্জাম দ্বারা এর প্রায় অর্ধেক দৃষ্টিগোচরীভুত হয়। বাকিটা অংশ যোনি পেরিয়ে উপরের অংশ, যা সাধারণত “সারভিক্স ইউটেরি” নামে পরিচিত। ল্যাটিন ভাষায় সারভিক্স অর্থ *গ্রীবা*।

## অঙ্গসংস্থান
### এক্টোসারভিক্স

### বাচ্চা জন্মদান

## সহায়ক চিত্র

 Image:Illu repdt female.jpg|স্ত্রী প্রজনন তন্ত্রের অঙ্গ-প্রত্যঙ্গসমূহ।
 Image:Illu ovaryb.jpg|ডিম্বাশয়
 Image:Illu cervix.svg|জরায়ু ও জরায়ুজ নালিসমূহ।
 Image:Gray1167.svg|জরায়ুর পশ্চাৎবর্তী অর্ধাংশ এবং যোনির উপরাংশ।


## তথ্যসূত্র


## বহিঃসংযোগ
* My Beautiful Cervix - রজঃচক্রের পর্বসমূহের চিত্রবিশিষ্ট একটি ওয়েবসাইট

বিষয়শ্রেণী:স্ত্রী প্রজননতন্ত্র
বিষয়শ্রেণী:স্ত্রীরোগ ও প্রসূতিবিজ্ঞান
বিষয়শ্রেণী:প্রজননতন্ত্র
বিষয়শ্রেণী:নারীস্বাস্থ্য
ইউরেথ্রাল স্পঞ্জ

থাম্ব|১৪. ইউরেথ্রাল স্পঞ্জ
**ইউরেথ্রাল স্পঞ্জ** (ইংরেজি: Urethral sponge) হচ্ছে স্পঞ্জের মতো নরম একপ্রকার কলা। এটি স্ত্রীদেহের নিম্ন যৌনাঙ্গে অবস্থিত। এটি মূত্রনালিকে ঘিরে, পিউবিক অস্থি ও যোনি দেওয়ালের বিপরীতে অবস্থিত।

## কাজ
উত্তেজক কলা একত্রিত হয়ে ইউরেথ্রাল স্পঞ্জ গঠিত। যৌন উত্তেজনার সময় এটি রক্ত দ্বারা পরিপূর্ণ হয়ে ফুলে ওঠে, ফলে মূত্রনালি সঙ্কুচিত হয়। আর এটি-ই পিউবোকোকসাইজেয়াস পেশির সহায়তায় যৌন সঙ্গমের সময় মূত্রত্যাগ হতে বিরত রাখে।

### স্ত্রী বীর্যপাত

এছাড়াও ইউরেথ্রাল স্পঞ্জে স্কিনির গ্রন্থি অবস্থিত, যা সম্ভবত স্ত্রী বীর্যপাতের সাথে সম্পর্কযুক্ত। যদিও, স্ত্রী বীর্যপাতের উপস্থিতি নিয়ে চিকিৎসীয় বিতর্ক রয়েছে।

## তথ্যসূত্র

বিষয়শ্রেণী:স্ত্রীরোগ ও প্রসূতিবিজ্ঞান
বিষয়শ্রেণী:স্ত্রী প্রজননতন্ত্র
বিষয়শ্রেণী:মূত্রনালী
পেরিনিয়াল স্পঞ্জ

**পেরিনিয়াল স্পঞ্জ** (ইংরেজি: Perineal sponge) হচ্ছে, স্পঞ্জের মতো নরম একপ্রকার কলা ও ব্লাড ভেসেল। এটি স্ত্রীদেহের নিম্ন যৌনাঙ্গে দেখা যায়। এটি যোনি ও মলাশয়ের মধ্যবর্তী স্থানে, এবং পেরিনিয়াম ও পেরিনিয়াম দেহের অভ্যন্তরে অবস্থিত।

## কাজ
উত্তেজক কলা একত্রিত হয়ে পেরিনিয়াল স্পঞ্জ গঠিত। যৌন উত্তেজনার সময় এটি রক্ত দ্বারা পরিপূর্ণ হয়ে ফুলে ওঠে, এবং ভেস্টিবিউলার বাল্বসহ যোনির বর্হিভাগের এক তৃতীয়াংশ অঞ্চল সংকুচিত করে। এর ফলে ইউরেথ্রাল স্পঞ্জ যোনিকে শিশ্নের জন্য একটি আটোসাটো অবস্থার সৃষ্টি করে এবং পিচ্ছিলতা আনয়নের জন্য সহায়ক তরল ক্ষরণ করে।

## যৌন উদ্দীপনা
পেরিনিয়াল স্পঞ্জ হচ্ছে একপ্রকার কামোত্তেজক অঙ্গ, এবং এতে অনেকগুলো স্নায়ুর শেষপ্রান্ত উন্মুক্ত। এর ফলে এটি যোনির পেছন দিক বা মলাশয়ের উপরের দিক হতে উদ্দীপিত হতে পারে। কিছু নারী যখন দাবী করেন যে, তারা পায়ু সঙ্গমের সময় শীর্ষসুখ লাভ করেছেন, সম্ভবত সে সময় তাদের পেরিনিয়াল স্পঞ্জ উদ্দীপিত হয়ে উঠেছিলো। এধরনের শীর্ষসুখের ফলে বীর্যপাত হওয়া সম্ভব এবং বলা হয় এটি জি-স্পট উদ্দীপনার মতোই অনুভূত হয়।

## তথ্যসূত্র


বিষয়শ্রেণী:স্ত্রীরোগ ও প্রসূতিবিজ্ঞান
বিষয়শ্রেণী:স্ত্রী প্রজননতন্ত্র
পিউডেন্ডাল চিড়

**পিউডেন্ডাল চিড়** () নারীর উরূসন্ধিস্থলে যৌনাঙ্গের বহির্ভাগে দৃশ্যমান চিরল ভাঁজ যা যোনীর একটি অংশ। যোনী মণ্ডপের শুরুতে, যেখানে বহিরোষ্ঠ দ্বিভাজিত হয়ে যায়, সেখানকার হলরেখাকে (লাঙ্গলের ফলার দাগ, এখানে চামড়ার ভাঁজের দ্বারা সৃষ্ট দাগের ন্যায় অংশ বোঝানো হয়েছে) ক্লেফট অব ভিনাস (ভাষান্তরে ভিনাসের গিরিখাত) নামে অভিহিত করা হয়। রোমান পুরাণে ভালোবাসার দেবী ভিনাসের নামানুসারে এর নামকরণ করা হয়েছে। এটি লাতিন ভাষায় রিমা পিউদেন্তি () নামেও পরিচিত এছাড়া ইংরেজিতে **পিউডেন্ডাল ফিশার** (pudendal fissure) বা পিউডেন্ডাল ফাটল নামেও পরিচিত।

কিছু মহিলার ক্ষেত্রে ভগাঙ্কুরছত্র ও লেবিয়া মাইনরা ক্লেফট অব ভিনাস ভেতর দিয়ে বাইরের দিকে প্রক্ষিপ্ত। সেক্ষেত্রে যখন আটোসাটো পোশাক পরা হয় তখন ক্লেফটে টান পড়তে পারে (যখন জিন্সের মতো জোড়া লাগা কাপড় পরিধান করা হয়)। এটাকে অপশব্দে ক্যামেলটো (Cameltoe) বলে অভিহিত করা হয়।

## তথ্যসূত্র

বিষয়শ্রেণী:পেলভিস
বিষয়শ্রেণী:স্ত্রী প্রজননতন্ত্র
যোনিগাত্রদেশ

**যোনিগাত্রদেশ** বা **ভালভাল ভেস্টিবিউল** (ইংরেজি: Vulval vestibule), যা **ভালভার ভেস্টিবিউল** (Vulvar vestibule) নামেও পরিচিত। এটি লেবিয়া মাইনরার মধ্যবর্তীস্থানে অবস্থিত ভালভার একটি অংশ, যেখানে ইউরেথ্রাল ও যোনির প্রবেশমুখ উন্মুক্ত। এর প্রান্ত হার্ট-এর লাইন দ্বারা চিহ্নিত।

যোনির সম্মুখে, গ্ল্যান্স ক্লিটোরিসের ২.৫ সেন্টিমিটার ভেতরে বহিঃস্থ ইউরেথ্রাল অরফিস অবস্থিত। সাধারণত এটিকে স্কিনির ডাক্টের প্রবেশমুখের নিকটে ছোট, হালকা স্পষ্ট দাগ হিসেবে চিহ্নিত করা হয়।

ভ্যাজাইনাল অরফিস হচ্ছে মূত্রনালির নিচে ও পেছনে অবস্থিত একপ্রকার মধ্যম আকৃতিবিশিষ্ট চিড়; এর আকার সতীচ্ছদের আকৃতির সাথে ব্যাস্তানুপাতিক হারে পরিবর্তিত হয়।

## চিত্র

Image:Development of external sexual organs in the male and female Gray1119.png|স্ত্রী ও পুরুষের বর্হি যৌনাঙ্গ বিকাশের বিভিন্ন পর্যায়।
Image:Human genitalia - development 1.png|স্ত্রী ও পুরুষের বর্হি যৌনাঙ্গ বিকাশের বিভিন্ন পর্যায়।


## তথ্যসূত্র

* দ্য-ক্লিটোরিস ডট কম 

বিষয়শ্রেণী:স্ত্রীরোগ ও প্রসূতিবিজ্ঞান
বিষয়শ্রেণী:স্ত্রী প্রজননতন্ত্র
বিষয়শ্রেণী:যোনি
যোনিচ্ছদ

**যোনিচ্ছদ** বা **সতীচ্ছদ** (ইংরেজি: hymen — উচ্চারণ: *হাইমেন্‌*) হচ্ছে মিউকাস মেমব্রেন দ্বারা সৃষ্ট একটি ভাঁজ, যা যোনির প্রবেশমুখ আংশিক বা সম্পূর্ণ আবরণ করে রাখে। এটি ভালভার বা বহিঃস্থ যৌনাঙ্গের অংশবিশেষ গঠন করেন। ইংরেজিতে যোনিচ্ছদের অপশব্দ হচ্ছে "Cherry" (চেরি, এক প্রকার ফলের নাম)। ইংরেজি ভাষায় "Popping one's cherry"-এর অর্থ হচ্ছে, কারো কুমারীত্ব হারানো। বাংলায় *সতীচ্ছদ* শব্দটির উৎপত্তি এজন্য যে বিশ্বাস করা হয়, এর উপস্থিতির দ্বারা কোনো মেয়ের কুমারীত্ব থাকার ব্যপারে নিশ্চিত হওয়া যায়। তা সত্ত্বেও, কোনো নারীর যোনিচ্ছদ পরীক্ষা করেই কুমারীত্ব থাকা বা না থাকাটা নিশ্চিত করা যায় না। কারণ, যৌনসঙ্গম ছাড়াও অনেক কারণে যোনিচ্ছদ ছিঁড়ে যেতে পারে।

## যোনিচ্ছদের বিকাশ
এমব্রায়োজেনেসিসের সময় যৌনাঙ্গের বিকাশ শুরু হয়। এটি একটি গুরুত্ব পূর্ণ অঙ্গ।

## অন্যান্য প্রাণীতে যোনীচ্ছদ
প্রজনন তন্ত্রের বিকাশ সাদৃশ্যপূর্ণ হওয়ায়, অনেক স্তন্যপায়ী প্রাণীতে যোনিচ্ছদের উপস্থিতি দেখা যায়। যেমন: শিম্পাঞ্জী, হাতি, ম্যানাটি, তিমি ইত্যাদি।

## তথ্যসূত্র


## বহিঃসংযোগ
* স্ত্রী যোনিচ্ছদ ও এর তাৎপর্য  – ইউনিভার্সিটি অফ ক্যালিফোর্নিয়া, সান্তা বারবারার যৌনতথ্যমূলক ওয়েবসাইট এবং যোনিচ্ছদের প্রকারভেদ
* যাদুকরী কাপ এবং রক্তাক্ত বধূ কুমারীত্বের ইতিহাস। খোলামেলা এবং সহজে বুঝতে পারার মতো আলোচনা
* কুমারীত্ব প্রসঙ্গে ২০টি প্রশ্ন - হ্যানা ব্লাঙ্কের সাক্ষাৎকার, *Virgin: The Untouched History* (*কুমারী: অস্পৃষ্ট ইতিহাস*) বইয়ের লেখিকা। যোনিচ্ছদ ও কুমারীত্বের মধ্যে সম্পর্ক আলোচিত হয়েছে
* ভ্যাজাইনিসমাস সচেতনতামূলক নেটওয়ার্ক যোনিচ্ছদের বিবরণ, প্রথম যৌনসঙ্গমের রহস্যসমূহ, হাইমেনেকটমিস ও ভ্যাজাইনিসমাস (বেদনাময় যৌনসঙ্গম বা যৌনভীতি) আলোচিত হয়েছে

বিষয়শ্রেণী:স্ত্রী প্রজননতন্ত্র
বিষয়শ্রেণী:যৌন বর্জন
বিষয়শ্রেণী:যোনি
বিসক্রা

thumb|300px|বিসক্রার নগর ভবন
**বিস্‌ক্রা** () উত্তর-পূর্ব আলজেরিয়ার একটি শহর। এটি দেশটির বিস্‌ক্রা প্রদেশের রাজধানী। শহরটি সাহারা মরুভূমির একটি উর্বর মরূদ্যানে অবস্থিত এবং যাযাবরদের একটি বাণিজ্যকেন্দ্র হিসেবে পরিচিত। ফলের চাষ এখানকার প্রধান কাজ, খেজুর, জলপাই, খুবানি ও ডালিম এখানে উৎপন্ন প্রধান ফল। জলবায়ু অনুকূল বলে শহরটি একটি জনপ্রিয় শীতকালীন অবকাশযাপন কেন্দ্র। এই শহরে সাঁ-জেরমাঁ নামের একটি ফরাসি দুর্গ আছে, যা আলজেরিয়াতে ফরাসি উপনিবেশের সময় একটি গুরুত্বপূর্ণ ফরাসি সামরিক ঘাঁটি হিসেবে কাজ করত। প্রাচীনকালে এখানে রোমানদেরও একটি সামরিক ঘাঁটি ছিল। উত্তর আফ্রিকার দিগ্বিজয়ী আরব নেতা ওক্‌বা এই শহরের কাছেই নিহত হন; তার সমাধিস্তম্ভ গোটা উত্তর আফ্রিকার সবচেয়ে প্রাচীন আরবি লিপির নিদর্শন বহন করছে। স্পেনের মুরেরা বহু শতাব্দী যাবত শহরটি শাসন করার পর ১৮৪৪ সালে ফরাসিরা ১৮৪৪ সালে শহরটি দখল করে নেয়। বর্তমানে এখানে দুই লক্ষের কিছু বেশি লোকের বাস।

## পাদটীকা

বিষয়শ্রেণী:আলজেরিয়ার শহর
স্কিকদা

thumb|স্কিকদার রেলইয়ার্ড
**স্কিক্‌দা** () উত্তর-পূর্ব আলজেরিয়ার একটি বন্দর শহর। এটি কন্সটান্টিন শহরের কাছে স্তোরা উপসাগরের তীরে অবস্থিত। ফরাসি ঔপনিবেশিক আমলে এর নাম ছিল ফিলিপভিল। এখান থেকে ফল, শাকসব্জি, গবাদি পশু, গম, লোহা ও মর্মর পাথর রপ্তানি করা হয়। প্রধান প্রধান শিল্পের মধ্যে আছে মৎস্য ও কৃষিজাত দ্রব্য প্রক্রিয়াকরণ, লোহার আকরিকের গলন, এবং অ্যালুমিনিয়াম উৎপাদন। প্রাচীনকাল থেকে শহরটি বিভিন্ন জাতির ও দেশের দখলে এসেছে। বর্তমান শহরটি ১৮৩৮ সালে ফরাসিরা স্থাপন করে।

## পাদটীকা

বিষয়শ্রেণী:আলজেরিয়ার শহর
বিষয়শ্রেণী:আলজেরিয়া
কন্সটান্টিন

**কন্সটান্টিন** () উত্তর-পূর্ব আলজেরিয়ার একটি শহর এবং কন্সটান্টিন প্রদেশের রাজধানী। এটি চামড়া ও চামড়াজাত দ্রব্য, পশম ও লিনেন কাপড়ের দ্রব্যের একটি উৎপাদন কেন্দ্র। শহরটি আলজিয়ার্স, তিউনিস, আন্নাবা, বিস্‌ক্রা ও স্কিক্‌দা শহরের সাথে এইসব দ্রব্য ও খাদ্যশস্য দিয়ে বাণিজ্য করে থাকে। স্কিক্‌দা কন্সটান্টিনের একটি ভূমধ্যসাগরীয় বন্দর হিসেবে কাজ করে।

রোমান সম্রাট কন্সটান্টিন ৩১৩ অব্দে প্রাচীন নুমিদীয় শহর সির্তার স্থলে এই শহরটি নির্মাণ করেন। শহরটি একটি পাথুরে মালভূমির উপর, সমুদ্র সমতল থেকে ৬৪০ মিটার উচ্চতায় অবস্থিত। এটি চারপাশের প্রায় সমস্ত এলাকা থেকে বিচ্ছিন্ন, কেবল পশ্চিমের গভীর খরস্রোতা রুমেল নদী ছাড়া। দক্ষিণে নদীটির উপর দিয়ে একটি দীর্ঘ সেতু আছে। এছাড়া উত্তর ও উত্তর-পূর্বেও সেতু নির্মাণ করা হয়েছে।

আরবেরা রোমানদের খোদাই করা পাথরগুলি দিয়ে কন্সটান্টিনের চারপাশের প্রাচীর নির্মাণ করে। শহরটি পুরাতন ও নতুন --- এই দুই অংশে বিভক্ত। পুরাতন অংশটি মুরদের তৈরি এবং এর রাস্তাগুলি সরু সরু ও ঘোরালো। এখানকার বাড়িঘরগুলির স্থাপত্য প্রাচ্য ধরনের। অন্যদিকে নতুন শহরটি আধুনিক ও প্রশস্ত। ১৮৩৭ সালে ফ্রান্স কন্সটান্টিনের নিয়ন্ত্রণ নেয়। শহরটির অন্যতম আকর্ষণ একটি কাসবাহ বা রোমান দুর্গ। বর্তমানে এটি একটি হাসপাতাল ও সেনা ছাউনি হিসেবে ব্যবহৃত হয়। আরও আছে ১৮শ শতকে নির্মিত মসজিদ সিদিয়েল-কাত্তানি। এবং ১৯শ শতকে নির্মিত মুরদের একটি প্রাসাদ যেটি ফরাসি ঔপনিবেশিক আমলে ফরাসি গভর্নরের বাসভবন ছিল। এখানে কন্সটান্টিন বিশ্ববিদ্যালয় এবং সির্তা জাদুঘর অবস্থিত।

বিষয়শ্রেণী:আলজেরিয়ার শহর
বিষয়শ্রেণী:খ্রিস্টপূর্ব ২০০-এর দশকে প্রতিষ্ঠিত
লিগুরীয় সাগর

thumb|right|300px|ভূমধ্যসাগরের মানচিত্রে লিগুয়ারীয় সাগর
**লিগুরীয় সাগর** (; ফরাসি ভাষায়: Mer Ligurienne *মেখ্‌ লিগ্যুখিয়েন্‌*; ইতালীয় ভাষায়: Mar Ligure *মার লিগুরে*) ভূমধ্যসাগরের উত্তরভাগের একটি বাহু। এটি দক্ষিণ ইউরোপের কাছে, কর্সিকা ও এলবা দ্বীপ এবং উত্তর-পশ্চিম ইতালি ও মোনাকোর রিভিয়েরা উপকূলের মধ্যে অবস্থিত। জেনোয়া, লা ষ্পেসিয়া এবং লিভোর্নো এই সাগরের উপকূলে অবস্থিত প্রধান বন্দর। লিগুয়ারীয় সাগর দক্ষিণ-পূর্বে তিরেনীয় সাগরের সাথে সংযুক্ত। লিগুরীয় সাগরের উত্তর প্রান্ত ইতালির উপকূলে "জেনোয়া উপসাগর" নামে পরিচিত। লিগুর জাতি ফ্রান্স ও ইতালির মধ্যবর্তী অঞ্চলে অবস্থিত একটি জাতি যাদের ইতিহাস রোমানদের থেকেও প্রাচীন। তাদের নামেই এই সাগরের নামকরণ করা হয়েছে।

## তথ্যসূত্র

বিষয়শ্রেণী:ভূমধ্যসাগরের প্রান্তিক সাগর
বিষয়শ্রেণী:ইউরোপীয় সাগর
বিষয়শ্রেণী:পশ্চিম ইউরোপের ভূগোল
বিষয়শ্রেণী:দক্ষিণ ইউরোপের ভূগোল
তিররেনীয় সাগর

thumbnail|right|300px|তিররেনীয় সাগর
**তিররেনীয় সাগর** () ভূমধ্যসাগরের একটি অংশ। এটিকে ইতালীয় উপদ্বীপ এবং সিসিলি, সার্দিনিয়া ও কর্সিকা দ্বীপগুলি আংশিকভাবে ঘিরে রেখেছে। এর উত্তরে লিগুয়ারীয় সাগর। তিররেনীয় সাগর মেসসিনা প্রণালীর মাধ্যমে আয়োনীয় সাগরের সাথে সংযুক্ত।

## তথ্যসূত্র

বিষয়শ্রেণী:ভূমধ্যসাগরের প্রান্তিক সাগর
বিষয়শ্রেণী:ইউরোপীয় সাগর
বিষয়শ্রেণী:পশ্চিম ইউরোপের ভূগোল
বিষয়শ্রেণী:দক্ষিণ ইউরোপের ভূগোল
ইর্তিশ নদী

**ইর্তিশ নদী** (Old Turkic: 𐰼𐱅𐰾:𐰇𐰏𐰕𐰏, romanized: *Ertis ügüzüg*, , *Erchis mörön*, "erchleh", "twirl"; ; , Ertis, ; Chinese: 额尔齐斯河, pinyin: *É'ěrqísī hé*, Xiao'erjing: عَعَرٿِسِ حْ; , Әртиш, *Ertish*; Tatar: Иртеш, *İrteş*, , Siberian Tatar: Эйәртеш, *Eya’rtes’*) ওব নদীর প্রধান উপনদী এবং রাশিয়ার দ্বিতীয় দীর্ঘতম নদী। ওব ও ইর্তিশ নদীব্যবস্থাটির মিলিত দৈর্ঘ্য ৫,৪১০ কিলোমিটার এবং এটি এশিয়া মহাদেশের দীর্ঘতম নদীব্যবস্থা।

চীনের শিঞ্চিয়াং উইগুর স্বায়ত্তশাসিত অঞ্চলের আলতাই পর্বতমালার দক্ষিণ-পশ্চিম ঢাল বেয়ে নেমে আসা হিমবাহ ও জলধারা থেকে ইর্তিশ নদীর উৎপত্তি। উপরের অংশে এটি কৃষ্ণ ইর্তিশ নদী নামে পরিচিত। কৃষ্ণ ইর্তিশ পশ্চিমদিকে কাজাখস্তানের জুংগারিয়ান অববাহিকার মধ্য দিয়ে প্রবাহিত হয়ে জেসান হ্রদে পড়েছে। এই জেসান হ্রদ থেকে নদীটি ইর্তিশ নামে নিঃসরিত হয়ে আলতাই পর্বতমালার পশ্চিম অংশের মধ্য দিয়ে প্রবাহিত হয়ে রাশিয়াতে প্রবেশ করেছে। এখানে পশ্চিম সাইবেরীয় সমভূমিতে এটি অনিয়মিতভাবে প্রবাহিত হয়ে খান্তি-মান্সিস্ক শহরের কাছে ওব নদীতে পড়েছে। ইর্তিশ নদীর মোট দৈর্ঘ্য ৪,২৪৯ কিলোমিটার। এর অববাহিকার আয়তন প্রায় ১৬,৪৩,০০০ বর্গকিলোমিটার। ইর্তিশ নদীর প্রধান উপনদীর মধ্যে আছে ইশিম, তোবোল এবং তারা। বছরের অর্ধেক সময় ধরে ইর্তিশ বরফমুক্ত থাকে। এসময় এর পুরো দৈর্ঘ্য জুরে নৌপরিবহন সম্ভব। ইর্তিশ নদীর তীরে অবস্থিত গুরুত্বপূর্ণ শিল্পশহর ও কাঠ উৎপাদন কেন্দ্রের মধ্যে আছে ওস্কেমেন, সেমেই এবং পাভলোদার। ওমস্ক শহরের কাছে আন্তঃসাইবেরীয় রেলপথ ইর্তিশ নদীকে অতিক্রম করেছে।

ইর্তিশ নদী একটি গুরুত্বপূর্ণ উত্তর-দক্ষিণ পরিবহন পথ। এটি রুশদেরকে সাইবেরিয়া বিজয়ে সহায়তা করেছিল। ১৯১৮-১৯১৯ সালে রুশ গৃহযুদ্ধের সময় বলশেভিক-বিরোধী নেতা অ্যাডমিরাল আলেকসান্দর ভাসিলিয়েভিচ কলচাক ওম্‌স্ককে তার রাজধানী বানান।

## আরো দেখুন
* চীনের ভূগোল
* কাজাখস্তানের ভূগোল
* রাশিয়ার ভূগোল

## তথ্যসূত্র

বিষয়শ্রেণী:রাশিয়ার নদী
বিষয়শ্রেণী:চীনের নদী
বিষয়শ্রেণী:কাজাখস্তানের নদী
বিষয়শ্রেণী:এশিয়ার আন্তর্জাতিক নদী
কোলিমা নদী

**কোলিমা নদী** () রাশিয়ার সাইবেরিয়ার উত্তর-পূর্ব অংশের একটি নদী। এটি কোলিয়া পর্বতমালা থেকে উৎপত্তি লাভ করে প্রথমে উত্তর দিকে এবং পরে উত্তর-পূর্ব দিকে ১,৭৮৬ কিলোমিটার প্রবাহিত হয়ে উত্তর মহাসাগরের বাহু পূর্ব সাইবেরীয় সাগরের কোলিমা উপসাগরে পতিত হয়েছে। উচ্চভূমি অঞ্চলে নদীটি খরস্রোতা এবং এর উপর অনেকগুলি জলপ্রপাত আছে। নিম্নভূমিতে এসে নদীটি প্রশস্ত হয়েছে এবং একটি সমতল, জলাময় সমভূমির মধ্য দিয়ে প্রবাহিত হয়েছে। জুন থেকে সেপ্টেম্বরের বরফমুক্ত ঋতুতে নদীটির নিম্নভূমি অংশটি নাব্য থাকে। নদীর উপরের অংশে কোলিমা স্বর্ণক্ষেত্রগুলি অবস্থিত।

## তথ্যসূত্র

বিষয়শ্রেণী:রাশিয়ার নদী
ওকা নদী

থাম্ব|ওকা নদীর উৎস
**ওকা নদী** () পশ্চিম রাশিয়ার একটি নদী। নদীটি ওরেলের দক্ষিণে উৎপত্তিলাভ করে উত্তর ও উত্তর-পূর্ব দিকে ঘন জনবসতিপূর্ণ ও শিল্পায়িত অঞ্চলের মধ্য দিয়ে ১,৪৮০ কিমি প্রবাহিত হয়ে নিঝনি নভোগোরদের কাছে ভোলগা নদীর সাথে মিলিত হয়েছে। এটি ভোলগা নদীর পশ্চিম উপনদীগুলির মধ্যে প্রধান।

## নাম এবং ইতিহাস
ওকা নদী  পূর্ব স্লাভিক ভায়াটিচি উপজাতির আবাসস্থল ছিল।  ৫ম শতাব্দীতে ওকা নদীর আশেপাশের জমিতে বিভিন্ন স্লাভিক উপজাতি বাস করত। &#x5B; *[[উইকিপিডিয়া:যাচাইযোগ্যতা|<span title="This claim needs references to better sources. (April 2020)">আরও ভালো&nbsp;উৎস&nbsp;প্রয়োজন</span>]]* &#x5D; গ্যালিন্ডিয়ান বাল্টিক উপজাতিও ওকা অববাহিকার পশ্চিম অংশে বাস করত।  ওকা অঞ্চলে তুর্কি উপজাতিরাও বাস করত। ওকা নদীতে ভাইকিং এবং স্ক্যান্ডিনেভিয়ার অন্যান্য মানুষও বাস করত।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (April 2020)">তথ্যসূত্র প্রয়োজন</span>]]* &#x5D; ওকা-ভোলগা রুটে স্ক্যান্ডিনেভিয়ান বংশোদ্ভূত নিদর্শন পাওয়া গেছে।   ওকা নামটি কোথা থেকে এসেছে সে সম্পর্কে কোন ঐক্যমত্য নেই।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (April 2020)">তথ্যসূত্র প্রয়োজন</span>]]* &#x5D; তবে এটি সংস্কৃত 'ओघ *<nowiki/>' শব্দের* সাথে সমার্থক হতে পারে, যার অর্থ 'প্রবাহ' বা 'প্রবাহ'। 

মঙ্গোল বিজয় থেকে শুরু করে প্রায় ১৬৩৩ সাল পর্যন্ত, ওকা ছিল স্টেপ আক্রমণকারীদের বিরুদ্ধে প্রতিরক্ষার শেষ লাইন। পরবর্তীতে মস্কোর গ্র্যান্ড ডাচি এবং পরবর্তীতে রাশিয়ার জারডমকে ক্রিমিয়ান-নোগাই অভিযান থেকে রক্ষা করার জন্য জাসেচনায়া চের্তা, দুর্গ রেখার একটি শৃঙ্খল তৈরি করা হয়েছিল। এটি ওকা নদীর পূর্ব দিকের মূল রেখার দক্ষিণে ছিল।

নদীর নামকরণ হয়েছিল উচ্চ ওকা প্রিন্সিপ্যালিটি, যা তারুসার উজানে অবস্থিত। ১২২১ সালে ভ্লাদিমিরের গ্র্যান্ড ডিউক দ্বিতীয় ইউরি ওকার সাথে ভোলগার সঙ্গমস্থল রক্ষা করার জন্য নিঝনি নভগোরড প্রতিষ্ঠা করেন, যা পরবর্তীতে রাশিয়ার বৃহত্তম শহরগুলির মধ্যে একটিতে পরিণত হয়। পঞ্চদশ এবং ষোড়শ শতাব্দীতে কাসিম খানাতে নামে একটি মুসলিম রাষ্ট্রব্যবস্থা ওকার মধ্যবর্তী অংশ ( কাসিমভ শহরের আশেপাশে) দখল করে ছিল।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2020)">তথ্যসূত্র প্রয়োজন</span>]]* &#x5D;

উনিশ শতকের মাঝামাঝি সময়ে রেলপথ নির্মাণ এবং ১৯৩০-এর দশকে মস্কো খাল নির্মাণের আগে, ওকা, তার উপনদী মস্কো সহ, ভোলগার সাথে মস্কোর সংযোগকারী একটি গুরুত্বপূর্ণ পরিবহন রুট হিসেবে কাজ করত। ওকা এবং মস্কোর আঁকাবাঁকা পথের কারণে, ভ্রমণ খুব দ্রুত ছিল না: উদাহরণস্বরূপ, ১৭০৩ সালে কর্নেলিস ডি ব্রুইজনের মস্কো থেকে এই দুটি নদী ধরে নিজনি নভগোরোডে যেতে প্রায় ১০ দিন সময় লেগেছিল।  উজানে যাতায়াত আরও ধীর হতে পারে, কারণ নৌকাগুলিকে বার্লাক দিয়ে টানতে হত। 
## তথ্যসূত্র

বিষয়শ্রেণী:রাশিয়ার নদী
মোজ নদী

thumb|right|295px|স্পট স্যাটেলাইটে দেখা মোজ নদী
300px|thumb|right|মোজ নদীর অববাহিকা

**মোজ** ( , , , ; ( , ) পশ্চিম ইউরোপের একটি নদী। নদীটি উত্তর-পূর্ব ফ্রান্স, দক্ষিণ বেলজিয়াম এবং নেদারল্যান্ডসের মধ্য দিয়ে প্রবাহিত হয়েছে। নদীটি ফ্রান্সের লঁগ্র্‌ মালভূমিতে উৎপত্তিলাভ করেছে এবং ভের্‌দাঁ, সেদঁ এবং শার্লভিল-মেজিয়ের শহরগুলির পাশ দিয়ে প্রবাহিত হয়ে বেলজিয়ামে প্রবেশ করেছে। সেখানে নামুরের কাছে সঁব্র্‌ নদী মোজের সাথে মিলিত হয়েছে। সেখান থেকে এটি পূর্ব দিকে লিয়েজ শহর পর্যন্ত প্রবাহিত হয়েছে এবং ওলন্দাজ-বেলজীয় সীমান্তের একাংশ গঠন করে মাসট্রিখ্‌ট শহরের কাছে নেদারল্যান্ডসে প্রবেশ করেছে। এরপর নদীটি ভেনলো এবং বের্গেন শহরের পাশ দিয়ে প্রবাহিত হয়ে দুই ভাগে ভাগ হয়ে গেছে। উত্তরের শাখাটি মাস নদী নামে উত্তর-পশ্চিমে প্রবাহিত হয়ে ভাল নদীর সাথে মিলিত হয়েছে। দক্ষিণের শাখাটি মোজ নামে উত্তর সাগরে পতিত হয়েছে। মোজ নদীর সম্মিলিত দৈর্ঘ্য ৯২৫ কিলোমিটার। এটি ইউরোপের অন্যতম গুরুত্বপূর্ণ নদীপথ। মোজ নদীর উপত্যকাতে একটি গুরুত্বপূর্ণ খনন ও শিল্প অঞ্চল অবস্থিত।

## তথ্যসূত্র

## বহিঃসংযোগ

* Peace Palace Library's Bibliography on Water Resources and International Law regarding ''Meuse River''

বিষয়শ্রেণী:ফ্রান্সের নদী
বিষয়শ্রেণী:বেলজিয়ামের নদী
বিষয়শ্রেণী:নেদারল্যান্ডসের নদী
বিষয়শ্রেণী:আন্তঃসীমান্ত নদী
বিষয়শ্রেণী:ইউরোপের আন্তর্জাতিক নদী
সধবার একাদশী

**সধবার একাদশী** বাংলা গদ্য সাহিত্যের একটি আদি ও উতকৃষ্ট নিদর্শন। এটি একটি নাটক যা কি-না প্রহসন হিসেবে পরিগণিত। এর লেখক উনিশ শতকের বিশিষ্ট নাট্যকার দীনবন্ধু মিত্র। 
## রচনা ও মঞ্চায়ন
নাট্যকার দীনবন্ধু মিত্র ডাক বিভাগের কর্মকর্তা ছিলেন। কর্মসূত্রে যখন তিনি ভারতের নদীয়া ও উড়িষ্যা এবং বাংলাদেশের ঢাকা এই ৩টি জেলার পোস্টাল বিভাগের ইন্সপেক্টিং পোস্ট মাস্টার হিসেবে নিযুক্ত তখন তিনি এ প্রহসনটি রচনা করেন। নাটকটি সর্বপ্রথম ১৮৬৬ খ্রিষ্টাব্দে প্রকাশিত হয়। এটি প্রথম মঞ্চস্থ হয় কলকাতার বাগবাজার অ্যামেচার থিয়েটার দলের উদ্যোগে, ১৮৬৮ খ্রিষ্টাব্দে। দুজন নারী চরিত্র হল কুমুদিনী ও সৌদামিনী

## কাঠামো
এটি একটি প্রহসনমূলক নাটক। নাটকটি নাতিদীর্ঘ। এতে তিনটি অঙ্ক রয়েছে। প্রথম অঙ্কে ২টি, দ্বিতীয় অঙ্কে ৪টি এবং তৃতীয় অঙ্কে ৩টি গর্ভাঙ্ক রয়েছে।

## উদ্দেশ্য
এ নাটকের মাধ্যমে তৎকালীন বঙ্গীয় সমাজের উচ্চশ্রেণীর ব্যক্তি বর্গের চাল-চরিত্র ফুটিয়ে তোলা হয়েছে। মদ্যপানের কুফল ফুটিয়ে তোলা এ নাটকের অন্যতম উদ্দেশ্য। মদ্যপানের সঙ্গে সঙ্গে ততকালীন সমাজের বেশ্যাসক্তির বিষয়টি ফুটিয়ে তোলা হয়েছে। মদপান এবং বেশ্যার কারণে সে সমসাময়িক সমাজে যে উচ্ছৃঙ্খলতা এবং নৈতিক অধঃপতন দেখা গিয়েছিল তা চোখে আঙ্গুল দিয়ে দেখানো হয়েছে। উঠতি ধনী ব্যক্তিরা অর্থ ও বিত্তের জোড়ে বিজাতীয় সংস্কৃতিকে জড়িয়ে ধরতে গিয়ে যে অনাসৃষ্টি করে তারই একটি বিশ্বস্ত রূপ এই ‌‌সধবার একাদশী।

## কাহিনীবিন্যাস

অটল এ নাটকের কেন্দ্রীয় চরিত্র। সে ধনাঢ্য ব্যক্তির সন্তান। তার প্রচুর বন্ধু-বান্ধব। অন্তরঙ্গ বন্ধুরা তাকে কুপথে পরিচালিত করে। সে মদে আসক্ত হয় এবং বেশ্যা গমন শুরু করে। সে কাঞ্চন নামীয় একজন বেশ্যাকে স্বগৃহে রক্ষিতা হিসেবে রাখতে উদ্যত হয়। অটলের পিতা পুত্রের এহেন অনাচারে আপত্তি করেন। কিন্তু অটলের মা পুত্র হারানোর ভয়ে রক্ষিতার ব্যাপারে সম্মতি প্রদান করেন। অটলের বন্ধ-বান্ধব বিশেষ করে নিমচাঁদ এসব কর্মকাণ্ডে সোতসাহে সাহায্য করে। এক পর্যায়ে কাঞ্চন অটলকে পরিত্যাগ করে। অটলের বন্ধুরা মানুষের হাতে নিগৃহীত হয়।

## ভাষা
এ নাটকটির ভাষা এর বিষয়বস্তুর সঙ্গে সংগতিপূর্ণ। পরিবেশের দাবী অনুযায়ী খিস্তি-খেউড়ের পর্যাপ্ত ব্যবহার দেখা যায়। বিভিন্ন সংলাপে রয়েছে কৌতুকাবহ। বাংলার মাঝে ইংরেজি বক্তব্যও লাগসই পুরে দেয়া হয়েছে।

## আলোচনা
১৮৮৬ খ্রিষ্টাব্দের নভেম্বর মাসে ‌‌বেঙ্গল‌‌ পত্রিকায় প্রথম এ প্রহসনটির আলোচনা মুদ্রিত হয়। বেশ্যা ইত্যাদি বিষয়-বস্তুর জন্য এটি বিরূপ সমালোচনার শিকার হয়। তবে ততকালনি সমাজের উচ্ছৃঙ্খল দিকটি তুলে ধরার কারণে তা প্রশংসাও লাভ করে।

## তথ্যসূত্র

বিষয়শ্রেণী:বাংলা নাটক
সদরঘাট (দ্ব্যর্থতা নিরসন)

**সদরঘাট** বলতে বোঝানো হতে পারে:

## প্রশাসনিক ইউনিট
* সদরঘাট থানা - বাংলাদেশের চট্টগ্রাম জেলার একটি মেট্রোপলিটন থানা।

## নদী বন্দর
* সদরঘাট, ঢাকা, ঢাকার প্রধান নদী বন্দর
* সদরঘাট, চট্টগ্রাম, চট্টগ্রামের নদী বন্দর

## অন্যান্য
* সদরঘাট সেতু
ফ্রিসীয় ভাষাসমূহ

**ফ্রিজীয় ভাষাসমূহ** (ইংরেজি ভাষায়: Frisian languages) পশ্চিম জার্মানিয় ভাষাসমূহের অন্তর্গত ইঙ্গ-ফ্রিজীয় দলের একটি ভাষাদল, যাদের সাথে ইংরেজি ভাষার সবচেয়ে বেশি মিল দেখতে পাওয়া যায়। ভাষাগুলি একসময় উত্তর সাগরের উপকূল ধরে, 
নেদারল্যান্ডসের উত্তর হল্যান্ড প্রদেশ থেকে শুরু করে জার্মানির শ্লেসভিগ অঞ্চল পর্যন্ত প্রচলিত ছিল। আধুনিককালে এসে এগুলি কেবল তিনটি ক্ষুদ্র অঞ্চলে প্রচলিত আছে। নেদারল্যান্ডসের ফ্রিসলান্ড প্রদেশে (যার মধ্যে Schiermonnikoog এবং Terschelling দ্বীপগুলিও পড়েছে) প্রচলিত ভাষাটি হল পশ্চিম ফ্রিজীয় ভাষা। জার্মানির ওলডেনবুর্গ শহরের পশ্চিমে অবস্থিত জাটারলান্ড অঞ্চলে প্রচলিত আছে পূর্ব ফ্রিজীয় ভাষা। আর জার্মানির শ্লেসভিগ অঞ্চলের পশ্চিম সমুদ্রতীরবর্তী এলাকায় এবং উত্তর সাগরে অবস্থিত জুল্ট, ফোর, আমরুম, হালিগেন দ্বীপপুঞ্জ ও হেলগোলান্ড দ্বীপগুলিতে প্রচলিত ভাষাগুলি হল উত্তর ফ্রিজীয় ভাষা।

ফ্রিজীয় ভাষার সবচেয়ে প্রাচীন লিখিত নিদর্শগুলি ১৩শ শতকের। এগুলি প্রাচীন ফ্রিজীয় ভাষায় লেখা এবং ফ্রিজীয় ভাষার এই প্রাচীন পর্যায়টি ১৬শ শতকের শেষ পর্যন্ত বিদ্যমান ছিল। প্রাচীন ফ্রিজীয় ভাষাতে সেই সব ভাষাতাত্ত্বিক বৈশিষ্ট্য দেখতে পাওয়া যায়, যেগুলি ইংরেজি ও ফ্রিজীয় ভাষাকে অন্য সব পশ্চিম জার্মানিয় ভাষা থেকে পৃথক করেছে।

ফ্রিজীয় ভাষার প্রাচীন পর্বের অবসানের পর প্রায় ৩০০ বছর ধরে ফ্রিজীয় ভাষাতে উল্লেখযোগ্য কোন সাহিত্য রচিত হয়নি। আধুনিক যুগে এসে পশ্চিম ফ্রিজীয়ভাষী অঞ্চলটিতে এক ধরনের সাহিত্যিক নবজাগরণ ঘটে। বর্তমানে ভাষাটি নেদার

## আরও দেখুন
* ফ্রিজীয় সাহিত্য

বিষয়শ্রেণী:ইঙ্গ-ফ্রিজীয় ভাষা
বিষয়শ্রেণী:নেদারল্যান্ডসের ভাষা
বিষয়শ্রেণী:জার্মানির ভাষা
বিষয়শ্রেণী:ফ্রিজিয়া
বিষয়শ্রেণী:ফ্রিজীয় ভাষা
ফ্রিজীয় সাহিত্য

**ফ্রিজীয় সাহিত্য** বলতে নেদারল্যান্ডসের উত্তরের ফ্রিসলান্ড প্রদেশ ও ফ্রিজীয় দ্বীপপুঞ্জে কথ্য ফ্রিজীয় ভাষায় (যা মূলত পশ্চিম ফ্রিজীয় উপভাষা) লেখা রচনাবলিকে বোঝায়।

পূর্ব ফ্রিজীয় এবং উত্তর ফ্রিজীয় ভাষাগুলিতে তেমন কোন সাহিত্য রচিত হয়নি। ১৩শ শতকের আগে ফ্রিজীয় ভাষায় লেখা কোন সাহিত্য পাওয়া যায় না। আবার ১৮শ থেকে ২০শ শতকের মধ্যবর্তী সময়ে এই ভাষায় তেমন কোন সাহিত্যই রচিত হয়নি। প্রাচীন ফ্রিজীয় রচনাগুলির মধ্যে আছে আইনের সমষ্টি, জার্মানীয় গাথা ও কবিতাসমূহ।

নব্য পশ্চিম ফ্রিজীয় সাহিত্যের শুরু হয়েছিল ১৭শ শতকে, Gijsbert Japiks (১৬০৩-১৬৬৬)–এর লেখাগুলির মাধ্যমে। ১৬০৯ সালে রচিত *Wouter en Tialle* ছিল এ ভাষায় রচিত প্রথম গুরুত্বপূর্ণ সাহিত্যকর্ম। ১৫৮১ সালে ফ্রিসলান্ড যখন ওলন্দাজ প্রজাতন্ত্রের অংশে পরিণত হয়, তখন সাধারণ কৃষকের মুখের ভাষা হিসেবে ফ্রিজীয় ভাষার অস্তিত্ব হুমকির সম্মুখীন হয়ে পড়ে। Japiks-এর নানা সাহিত্যকর্মে (যার মধ্যে ১৬৬৮ সালে প্রকাশিত *Friesche Rymlerye* "ফ্রিজীয় চরণসমূহ" উল্লেখযোগ্য) ফ্রিজীয় ভাষার বহুমুখিতা ও সমৃদ্ধ বৈশিষ্ট্য প্রকাশ পায় এবং এগুলি ফ্রিজীয় ভাষাকে সম্ভাব্য বিলুপ্তির হাত থেকে রক্ষা করে। তবে ১৯শ শতকের রোমান্টিক পর্বে এসেই একটি জাতীয় সাহিত্য হিসেবে ফ্রিজীয় সাহিত্য বিকশিত হতে শুরু করে। এ সময় Halbertsma ভ্রাতৃবৃন্দ - Eeltsje, Joast, and Tsjalling – "নব্য ফ্রিজীয় সাহিত্য" নামে একটি আন্দোলনের সূচনা করেন। তারা রোমান্টিক ধাঁচের গদ্য ও পদ্যের এক সংগ্রহ রচনা করেন, যার নাম *Rimen en Teltsjes* (১৮৭১, "ছন্দ ও গল্প")। এগুলির প্রভাবে ১৯শ শতকের দ্বিতীয়ার্ধে এক সমৃদ্ধ ফ্রিজীয় লোকসাহিত্যের উত্থান ঘটে। সমসাময়িক সাংস্কৃতিক ভাষাতাত্ত্বিক ও কবি Harmen Sytstra প্রাচীন জার্মানীয় চরণের রীতিতে রচনা করেন ফ্রিজীয়দের বীরত্বময় ইতিহাস। ১৯১৫ সালে Douwe Kalma তরুণ ফ্রিজীয় আন্দোলন শুরু করেন, যার মাধ্যমে তরুণ ফ্রিজীয় লেখকেরা অতীতের ফ্রিজীয় সাহিত্যের সংকীর্ণ প্রাদেশিকতা ও নীতিধর্মিতা থেকে নিজেদের বিচ্ছিন্ন করার প্রয়াস পান। অবশ্য এর আগেই Simke Kloosterman-এর গীতিকবিতায় ও গল্প-উপন্যাসে এবং Reinder Brolsma-র মনোবৈজ্ঞানিক আখ্যানগুলিতে এই বিচ্ছিন্নমুখিতার আভাস পাওয়া গিয়েছিল। Kalma নিজে ফ্রিজীয় কবিতা, নাটক, অনুবাদ সাহিত্য, সাহিত্যিক ইতিহাস ও সাহিত্য সমালোচনার ক্ষেত্রে গুরুত্বপূর্ণ অবদান রাখেন। বিংশ শতাব্দীর প্রথমার্ধে ফ্রিজীয় সাহিত্যের অন্যান্য গুরুত্বপূর্ণ ব্যক্তিত্ত্বদের মধ্যে ছিলেন প্রবন্ধকার E.B. Folkertsma এবং কবি Fedde Schurer, Obe Postma ও Douwe Tamminga। ২য় বিশ্বযুদ্ধের পরে ফ্রিজীয় সাহিত্য জাতীয়তাবাদ ও বহু ঐতিহ্যবাহী রীতিনীতি থেকে দূরে সরে যায়। এ পর্বে Anne Wadman সমালোচনা, প্রবন্ধ রচনা ও উপন্যাসের ক্ষেত্রে নেতৃত্ব দেন। বর্তমান ফ্রিজীয় গদ্য ও পদ্য সাহিত্যে বিষয়বস্তু ও লিখনকৌশলে বৃহত্তর পশ্চিম ইউরোপীয় সমাজের প্রতিফলন দেখতে পাওয়া যায়।

## আরও দেখুন

বিষয়শ্রেণী:ফ্রিজীয় ভাষা
বিষয়শ্রেণী:ইউরোপীয় সাহিত্য
ফ্রিসীয় ভাষা (দ্ব্যর্থতা নিরসন)

**ফ্রিজীয় ভাষা** বলতে নিচের যেকোনটি বোঝাতে পারে:

* ফ্রিসীয় ভাষাসমূহ, তিনটি ঘনিষ্ঠভাবে সম্পর্কিত জার্মানীয় ভাষার একটি দল।
** পশ্চিম ফ্রিসীয় ভাষা (ভাষাসংকেত `fy`), যা নেদারল্যান্ডসে প্রচলিত এবং সেখানে কেবল ফ্রিজীয় ভাষা হিসেবেই পরিচিত।
** সাটেরলান্ড ফ্রিসীয় ভাষা (ভাষাসংকেত `frs`) বা পূর্ব ফ্রিসীয় ভাষা। এটি জার্মানির নিডারজাখসেন অঙ্গরাজ্যে প্রচলিত।
** উত্তর ফ্রিসীয় ভাষা (ভাষাসংকেত `frr`), যা জার্মানির শ্লেসভিগ-হোলষ্টাইন অঙ্গরাজ্যে প্রচলিত।
* পূর্ব ফ্রিসীয় নিম্ন স্যাক্সন ভাষা, জার্মানির নিডারজাখসেন অঙ্গরাজ্যের পূর্ব ফ্রিজিয়া অঞ্চলে প্রচলিত জার্মান ভাষার পশ্চিম নিম্ন উপভাষা।